Osnovna škola Ljudevita Modeca Križevci i

Udruga za promicanje znamenitih Križevčana „Dr. Stjepan Kranjčić”



raspisuju natječaj za

**5. SUSRET HRVATSKOGA DJEČJEGA**

**DUHOVNOGA STVARALAŠTVA**

**„STJEPAN KRANJČIĆ”**

za

***KNJIŽEVNO*** *(POEZIJA, PROZA, IGROKAZI)*

***i LIKOVNO STVARALAŠTVO***

***učenika osnovnih škola***

Susret hrvatskoga dječjega duhovnoga stvaralaštva „Stjepan Kranjčić”, nazvan prema križevačkom župniku na glasu svetosti koji je i sâm pisao i objavljivao književna ostvarenja protkana katoličkom duhovnošću, ima nakanu **potaknuti stvaranje suvremenih dječjih duhovnih književnih** i **likovnih radova** protkanih kršćanskim vrednotama.

Organizatori predlažu da tema radova natječaja bude **Snaga R(r)iječi i sv. Dominik u povodu 800 godina dominikanskoga reda**.

Natječaj je otvoren **od 15. listopada do 15. prosinca 2015.**

**OPĆE UPUTE ZA SLANJE RADOVA**

1. Radovi moraju biti dosad neobjavljeni.
2. Na natječaj se mogu javiti **učenici osnovnoškolske dobi** preko svojih škola ili samostalno.
   1. **Ako radove šalje škola**, smije poslati do 3 poetska, do 3 prozna rada, do 3 igrokaza te do 3 likovna rada **(ukupno 9 književnih i 3 likovna rada).**
   2. **Ako radove šalje učenik sam**, smije poslati **1 književni i 1 likovni rad**.
3. Svaka **škola** popunjava **samo jednu e-prijavnicu**, bez obzira na vrstu natječaja (književni, likovni), žanr (poezija, proza, igrokazi) ili broj učenika (u slučaju manjeg broja učenika višak polja ostavite praznima).

Prijavnicu pod nazivom „Prijavnica-skole.xls” **preimenovati** prema imenu škole,

npr. „os-ljudevita-modeca.xls”.

1. Učenik koji se **samostalno** javlja na natječaj, popunjava **posebnu e-prijavnicu**. Prijavnicu pod nazivom „Prijavnica-samostalno.xls” **preimenovati** prema imenu učenika, npr. „horvat-ivan.xls”.

**KNJIŽEVNI NATJEČAJ**

1. Književni radovi smiju biti napisani na standardu ili narječju.
2. Tekstovi s pripadajućim podatcima moraju biti upisani u **zadani obrazac** (Obrazac za literarni rad) bez ikakvoga brisanja ili mijenjanja postavki. Dokument prije slanja **preimenovati** ovako: „prezime-ime-naslov rada”.
3. Maksimalna dužina teksta pisanoga na ovaj način smije biti 3 stranice (za poeziju i prozu) ili 5 stranica (za igrokaze).
4. Radove, zajedno s prijavnicom, dostaviti organizatoru **u elektroničkom obliku** (u formatu .doc ili .docx) nae-adresu: *djecji.kranjcic@gmail.com.*

**LIKOVNI NATJEČAJ**

1. Likovni radovi moraju biti u nekoj od ovih tehnika: **pastele, tempere, akvarel, gvaš** ili **kolaž**.
2. Radovi moraju biti na **papiru iz likovne mape** prema dobi autora.
3. Na poleđinu rada potrebno je zalijepiti ***Obrazac za poleđinu likovnog rada*** sa svim podatcima.
4. Likovne radove **u izvornome obliku** treba poslatina adresu:

OŠ Ljudevita Modeca Križevci (za Dječji Kranjčić), F. Račkoga 3, 48260 Križevci

1. Prijavnicu (istu kao i za književne radove) dostaviti organizatoru **u elektroničkom obliku** nae-adresu: *djecji.kranjcic@gmail.com.*

Nakon što organizatori zaprime književne radove u elektroničkom obliku, o svome će ih trošku ispisati i dostaviti članovima stručnog ocjenjivačkog suda bez navedenih podataka o autoru, mentoru i školi, čime je zajamčena objektivnost prosudbe radova.

Likovni radovi poslani na natječaj ne vraćaju se.

Najuspjeliji radovi prema ocjeni stručnog ocjenjivačkog suda bit će nagrađeni i javno izvedeni u Križevcima **u subotu 23. travnja 2016.**, a širi izbor odabranih književnih i likovnih radova bit će tiskan u prigodnome zborniku.

Sve dodatne informacije, prijavnice te obrasci za književni i likovni natječaj, mogu se pronaći na mrežnim stranicama: **www.djecji-kranjcic.hr,**

**www.os-ljmodeca-kc.skole.hr i www.udruga-drstjepankranjcic.hr.**

Informacije i na broju mobitela: **091 502 8171** (Martina Valec-Rebić, koordinatorica).